אפרת ארנון

שמאל|ממוזער|250px|מימין לשמאל: נתלי פיינשטיין, איציק גולן, יובל אברמוביץ', אפרת ארנון; בהצגה "שופרא" מאת אייל וייזר, תיאטרון תמונע
שמאל|ממוזער|250px|מימין לשמאל: עירית נתן בנדק, אפרת ארנון, מיכל ויינברג, "איכה".
אפרת ארנון (נולדה ב-28 ביולי 1974) היא שחקנית ישראלית.

קורות חיים
אפרת ארנון נולדה בירושלים בשכונת רחביה, ילדה רביעית מתוך ארבעה. אמה ממוצא פרסי וספרדי, ואביה יליד מנצ'סטר שבאנגליה, כך שגדלה בבית דו-לשוני בו דיברו אנגלית ועברית. אביה עבד בשירות המדינה וכשהייתה בת שש נסעו לשליחות בפריז, בה התגוררו עד שהייתה בת אחת עשרה. היא השתתפה בהצגות שונות בבית הספר, ושיחקה בסרט הסטודנטים "דני דין, הרואה ואינו נראה". כששבה לישראל התנתקה ארנון מהעיסוק בדרמה, היא הייתה פעילה בצופים ורקדה ב"להקת הצברים", להקת מחול שהופיעה בירושלים ובפסטיבלים בחו"ל. בתיכון למדה בגימנסיה העברית רחביה, בצה"ל שירתה כמדריכת ספורט.

בתום שירותה הצבאי הלכה אפרת ארנון ללמוד בסטודיו למשחק ניסן נתיב בירושלים, כשבמקביל עבדה בהוראת אירובי ומחול. אחר-כך למדה שלוש שנים משחק בסטודיו ניסן נתיב. במסגרת בית הספר השתתפה בהצגות "קרום" של חנוך לוין וב"חתונת הדמים" של לורקה, "היפנית חברים" ובערב מחזות קצרים של צ'כוב ובהצגה "האביב מתעורר".

בשנת 1998, בתום לימודיה בסטודיו למשחק של ניסן נתיב, הקימה קבוצה בשם "תופעת ולסלווה" עם שישה מבני כיתתה שעשתה אימפרוביזציות מול קהל, בתחילה הופיעו בבר "הצוף" בירושלים ובמקביל הציגו בקאמל קומדי קלאב ובצוותא; ארנון הופיעה גם בחברות שונות ובבתי ספר. ארנון שיחקה במשך שנה בהצגה "דון ז'ואן" של מולייר, בבימויו של יבגני אריה, במסגרת קבוצת הצעירים של תיאטרון גשר. אחר-כך שיחקה במשך מספר שנים בהצגות פרינג' שונות.

היא שיחקה בשנת 2002–2003 ב"נוימן אגדת חיילים", ההצגה הראשונה שביים אודי בן-משה, היא הציגה בתיאטרון תמונע וההצגה זכתה אותה שנה בפרס התיאטרון הישראלי כהצגת הפרינג' הטובה ביותר. היא השתתפה בהצגה "כלב צמר", מאת ובבימוי רוני סיני, בה הכירה את מולי שולמן, לימים בעלה. בשנת 2005 שיחקה בהצגה "סיפור רב-פנים" בתיאטרון המעבדה אותו ניהל עודד קוטלר, מאת ובבימוי ברוך ברנר, שלמד בסדנה של יז'י גרוטובסקי באיטליה, הפקה ששינתה את יחסה למשחק.

ב-2006 הכירה ארנון את אייל וייזר, בהצגה "ותו לא", שהציגה בברלין ומאז הם עובדים ביחד. ביחד עם וייזר כתבה את המופע "רוקד" בו הופיעה באותה שנה לצדו של הרקדן עידו תדמור, ושם היא הציגה מונולוגים. ב-2008 העלתה את המופע "שופרא" בתיאטרון תמונע, אותו כתבה ביחד עם אייל וייזר, שגם הופיעה בניו יורק. ב-2008 השתתפה גם בהצגה המוזיקלית "איכה" בבימויו של וייזר בתיאטרון תמונע.

בשנת 2007 השתתפה בסדרת הטלוויזיה שיצרו ניר ברגמן ושירלי מושיוף, "להוציא את הכלב" ששודרה בערוץ הוט 3, בתפקיד עוזרת ההפקה עופריקי.

ארנון הגישה פינה קומית קבועה של "נועמלי וימה" בתוכנית "הלילה עם ליאור שליין" ששודרה בערוץ 10.

היא השתתפה בסדנת המשחק teatre de complicitee בלונדון ובכיתת האמן של ברנרד הילר בלוס אנג'לס. היא עברה מספר קורסים בסדנאות הבמה: פלים מקדורמט, בכיתות אמן של איוונה צ'אבק, ובסדנה "שקט מצלמים רעש", בה עובדים שחקנים עם במאי קולנוע. במסגרת הסדנה "שקט מצלמים רעש" פגשה את רני בלייר, הבמאי והיוצר של סדרת הטלוויזיה "פרשת השבוע" והיא השתתפה בעונה השלישית שלה ששודרה ב-2008. ובסדנאות הבמה פגשה גם את עודד דוידוף, שהזמין אותה להשתתף בסדרת הטלוויזיה "תמרות עשן" שביים ויצר, בה הופיעה בעונה השנייה של התוכנית. ב-2011. בסדרה גילמה ארנון את דמותה של גאיה, שהייתה בעברה מדענית במכון ויצמן, העוזרת לחשוף את העלמות אנשי הקיבוץ בצפון.

בסדנאות הבמה פגשה גם את עינת ברנובסקי והשתתפה במחזה פרי עטה, אותו ביימה דורונה בן-דוד על מחבלות שהידיות, המחזה מתבסס על תחקיר שנעשה בשבי הישראלי של מחבלות שניסו לבצע פיגוע ונתפשו והוא הציג במשך שנה ברחבי הארץ.

ב-2010 השתתפה בקומדיה השחורה "מר קולפרט" בתיאטרון תמונע, בבימויו של בעלה מולי שולמן, וב-2012 השתתפה בהצגה "כולם היו בני", בבימויו של משה נאור בתיאטרון הקאמרי. בנוסף הייתה ארנון שותפה לכתיבת היצירה "זוהי הארץ", מחזהו של אייל וייזר, המציג אמנים פיקטיביים שלא התקבלו לתחרות פרס הציונות שיזמה שרת התרבות לימור לבנת.

אפרת ארנון הקימה ביחד עם השחקן גל ברזילי את "התופעה", קבוצת אימפרוביזציה ותיאטרון עסקי, שכותבים סדנאות לחברות במשק הישראלי. היא חלק מהשחקנים והיוצרים של "אבגי הפקות" שמכינה הצגות חינוכיות לילדים ונוער.

השתתפה בפרסומות רבות, קמפיינים ובכמה קליפים והנחתה בנענע שופס של ערוץ הקניות באינטרנט.

 חיים אישיים 
ארנון נשואה לשחקן מולי שולמן, ולהם שני ילדים. הם מתגוררים בתל אביב.

תפקידים
תיאטרון
 הצגת בכורה הצגה  תיאטרון  מחזאי  במאי2016 בזעיר אנפין תיאטרון גשר על פי ספרו של ירמי פינקוס ארז דריגס 2014 בומרנג תיאטרון חיפה רוני סיני ניר ארז 2013 פרדוקס תיאטרון תמונע שרון שטרק שרון שטרק 2013 הם יורים גם בסוסים קופרודוקציה בין תיאטרון חיפה לתיאטרון הקאמרי שלומי מושקוביץ בעיבוד לרומן מאת הוראס מק'קוי דדי ברון 2012 זוהי הארץ תיאטרון תמונע אייל וייזר אייל וייזר 2011 כולם היו בני קופרודוקציה של תיאטראות חיפה והקאמרי ארתור מילר משה נאור 2010 מר קולפרט תיאטרון תמונע דייוויד גיסלמן מולי שולמן 2009 בטטות הוצג בצוותא ובירושלים. בהפקת תיאטרון האינקובטור רוני סיני רוני סיני 2008 איכה תיאטרון תמונע אייל וייזר אייל וייזר 2008 הדרך לג'אנה פסטיבל אישה עינת ברנובסקי דורונה בן דור 2007 סופה של בדיחה תיאטרון הבימה נועם גיל נועה קנולר 2007 ספיד דייט פסטיבל פותחים מסך, בית ליסין אלינור אגם 2007 שופרא תיאטרון תמונע אייל וייזר אייל וייזר 2006 מובטל נולד תיאטרון גבעתיים עודד קוטלר עודד קוטלר 2006 רוקד (מופע משותף עם הרקדן עידו תדמור) מרכז סוזן דלל 2006 ותו לא תיאטרון תמונע, הצגות בברלין 2006 אייל וייזר אייל וייזר 2006 מופע מאושר בית ציוני אמריקה בן לוין 2005 ביאת הפרענק פסטיבל אקספו – תיאטרון המעבדה שלומי ליברמן 2003 סיפור רב פנים תיאטרון המעבדה ברוך ברנר ברוך ברנר מ-חזה יחיד מחזה יחיד אשר הוצג בפסטיבל ירושלים לאומנויות גידי דודי גידי דודי 14 אוגוסט 2001 נוימן אגדת חיילים תיאטרון תמונע מיקי גורביץ' אודי בן-משה דון ג'ואן תיאטרון גשר (קבוצת הצעירים) מולייר יבגני אריה 2000 כלב צמר בית ציוני אמריקה רוני סיני רוני סיני

הצגות ילדים

 הצגה  תיאטרון  מחזאי  במאי אגדת אוצר המילים תיאטרון אורנה פורת אורן נאמן חנוך רעים מחשבות תיאטרון השעה הישראלי חנוך רעים חנוך רעים קשר השתיקה אבגי הפקות איקה זוהר

טלוויזיה

 שנה סדרה  ערוץ  במאי  תפקיד2017-2015השוטר הטוב 2-1Yes Comedyאיתן צור, תומר אבירםבת ערובה / מיטל2016בלתי הפיך 2ערוץ 2, רשתסיגל אביןאלישבע 2012 יום האםערוץ 2, קשת רני סעראמא של פשה 2011 תמרות עשן 2 HOT3 עודד דוידוף גאיה 2010השועליםyesירון ארזי, אורן שקדי לקוחה בחנות הטבעות / אמא של קורין 2009החברים של נאור 2ערוץ 10 נאור ציון נוש נוש 2009פרשת השבוע 3 HOT3 רני בליירתפקיד אורח2008-2007 ד.צ 24ערוץ 24 דמויות שונות2007אולי הפעםyes stars ישראליציון רובין, עופר ויצמן שמרית 2007 להוציא את הכלב HOT3 ניר ברגמןעופרי2007-2006הלילה עם ליאור שלייןערוץ 10 מגישת פינה קומית קבועה של "נועמלי וימה" 2005פיק אפערוץ 10עופר ויצמן לימור 2002שאול HOT3 איתן ענר, שירלי שטרן תפקיד אורח1999 ספי ערוץ 2שירילי דשא תפקיד אורח 1999 מנדל וגורנשטיין חקירות בע"מערוץ 1מיקי בהגן בוסקילה 1998זבנג! ערוץ 2רוני קיי גילה מגעילה

קולנוע

 שנה סרט  במאי  תפקיד2017לא בבית ספרנו (סרט קצר)רני אבידןיפית2015טוביאנסקיריקי שלחמלכה'לה 2014 אילוף הגוררתריקי שלח בתפקיד עצמה 2011מי אתה בשבילידרור רשף מזכירה

אינטרנט
 הנחיה בנענע שופס של ערוץ הקניות
 סדרה של הדמות אפ – נענע וידאו

קליפים
 "שירת הסטיקר" – הדג נחש
 "סתם עוד יום" – אוהד חיטמן
 "בואו נשתגע" – יאיא כהן אהרונוב

קישורים חיצוניים

 קורות חיים באתר תיאטרון תמונע
 קורות חיים באתר של שרון כהן
 קורות חיים באתר אישים

 הדס בשן, הכל על כריתת שד מונעת: ראיון אינטימי עם אפרת ארנון ומולי שולמן, באתר את, 12 בספטמבר 2016

קטגוריה:קומיקאים יהודים ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:רצים למשנה: שחקנים
קטגוריה:ישראליות שנולדו ב-1974
קטגוריה:ישראלים שנולדו ב-1974